“Dhalinyarada maanta iga hor muuqata waxaan ku baraarujinayaa inay ka qeyb qaataan sugidda amniga iyo xasilinta dalka, haddii aan dawladdu helin kaalinta dhalinyarada ee sugida amniga runtii wey adkaaneysaa in la helo amni, maalin kastana waxaad arkeysaan walaalihiina iyo waalidiintiina oo hortiina lagu leynayo si gardarro ah” ayuu yiri Ra’iisul Wasaaraha oo dhalinyarada ku adkeeyey in ay xiriir wada shaqeyn dhow la yeeshaan hay’addaha amniga ee dawladda si looga hortago qaraxyada iyo falalka kale ee nabadda lidiga ku ah.
